《雨后凝秀阁口占呈子方》
宋代·李处权

凿石为渠水有声，四垣惟欠竹青青。
壁含霁月光千丈，黛拂云峰画一屏。
香异定应来绝岛，茶甘初不藉中泠。
主人莫惜千金费，更作飞楼拟摘星。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。